
Nr. 1575/27.10.2025


ANUNȚ

              În conformitate cu prevederile HGR. nr. 1.336/2022, pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, precum și  cu respectarea prevederilor art. VII din OUG  nr. 12/2025.
             Serviciul de Pază a Obiectivelor de Interes Județean Mureș organizează concurs pentru   ocuparea  postului contractual vacant de execuție, cu normă întreagă de 8 ore/zi, pe perioadă nedeteminată de operator dispecer sisteme de monitorizare și aparatură de control, 1(unu) post la grupa Tîrgu Mureș.
                                                             
Documente solicitate candidaților pentru întocmirea dosarului de concurs, conform art. 35 din H.G. 1336/2022:
           a) formular de înscriere la concurs, conform modelului prevăzut în anexa 2 la H.G. 1336/2022;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) curriculum vitae, model comun european.

Dosarele de concurs se depun la sediul instituției, str.Călărașilor, nr.46, localitatea Târgu Mureș, compartimentul resurse umane, tel. 0265.232382.



Condițiile generale de participare la concurs prevazute de art. 15 din H.G. 1336/2022

 Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare: 
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 —Codul muncii, republicată, cu modificările și completările ulterioare; 
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate; 
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs; 
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de falsori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru carecandidează, cu excepția situației în care a intervenit reabilitarea; 
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a  interzicerii ocupării unei funcții sau a exercitării unei profesii;

Condiţii specifice de participare la concurs:
· studii medii absolvite cu diplomă de bacalaureat;
· atestat pentru exercitarea profesiei de agent pază și operator dispecer;
       Bibliografia și tematica:
1. Regulamentul de  organizare  și funcționare al Serviciului de Pază a Obiectivelor de Interes Județean  Mureș, aprobat prin Anexa II a Hotărârii Consiliului Județean Mureș nr. 9/29.01.2025 cu tematica: Capitoulul I – Dispoziții generale- art.1 și art.2; Capitolul II - Structura Organizatorică, Conducerea și Personalul; Capitolul III - Atribuţiile Serviciului De Pază a Obiectivelor de Interes Judeţean Mureş- art.22; 
2. Legea  nr. 333/2003  privind paza obiectivelor, bunurilor, valorilor și protecția persoanelor, republicată cu modificările și completările ulterioare, cu tematica: Capitolul I, II, III, IV, V, VI, VII.
3. H.G. nr. 301/2012 privind aplicarea Normelor metodologice de aplicare a Legii nr. 333/2003 privind paza obiectivelor, bunurilor, valorilor și proteția persoanelor, republicată cu modificările și completările ulterioare, cu tematica: Capitolul I, II, II, IV, V, VI,  ANEXA nr.1l  la normele metodologice – Capitolul I. 
4. Legea nr. 295/2004  privind regimul armelor și al munițiilor, cu modificările și completările ulterioare, cu tematica: Capitolul I, II, III,  IV, V, VI.
5. H.G. nr. 11/2018 pentru aplicarea Normelor metodologice de aplicare a Legii nr. 295/2004 privind regimul armelor și al munițiilor,  cu modificările și completările ulterioare, cu tematica: Capitolul I, Capitolul II  (Secțiunea  1,  Secțiunea 3, Secțiunea 4, Secțiunea 5, Secțiunea 19, Secțiunea 20), Capitolul III ( Secțiunea 1, Secțiunea 3)
6. Legea nr. 307/2006 privind apărarea împotriva incendiilor, cu tematica: Capitolul I, II, IV.
7. Ordin nr. 163/ 2007 pentru aprobarea Normelor generale de apărare împotriva incendiilor, cu tematica: Capitolul IV( Secțiunea a 4-a), Capitolul VI, VII.

Calendarul de desfașurare a concursului:
Concursul se va desfășura la sediul Serviciului de Pază a Obiectivelor de Interes Județean Mureș, str. Călărașilor, nr. 46, Tîrgu Mureș.
Dosarele de înscriere la concurs se pot depune până la data de : 14.11.2025,  între orele 
9:00 -14:00 la sediul instituției.
Rezultatul selecției dosarelor de înscriere la concurs se va afișa în data de 17.11.2025.
Concursul va consta în proba scrisă și interviu.

Proba scrisă se va desfășura în data de 24.11.2025, ora 10:00, la sediul Serviciului de Pază a Obiectivelor de Interes Județean Mureș, str. Călărașilor, nr. 46, Tîrgu Mureș.

Rezultatul probei scrise se va afișa în data de 24.11.2025.

Contestațiile față de rezultatul probei scrise se vor depune la Compartimentul resurse umane, până la data de 25.11.2025, ora 15:00.

Termenul de soluționare a contestațiilor este de o zi lucrătoare și se comunică imediat după soluționarea acestora.

Se pot prezenta la următoarea etapă numai candidații declarați admiși la etapa precedentă. 
Interviul se susține într-un termen de 4 zile lucrătoare de la data susținerii probei scrise. Data și ora susținerii interviului se afișează odată cu rezultatele la proba scrisă.

Rezultatul interviului se va afișa în termen de o zi lucrătoare de la data finalizării probei.

Contestațiile față de rezultatul interviului se pot depune la Compartimentul resurse umane, în termen de cel mult o zi lucrătoare de la data afișării rezultatului interviului.

Afișarea rezultatelor la contestațiile depuse se realizează imediat după soluționarea contestațiilor.

Rezultatele finale se afișează în termen de o zi lucrătoare de la data afișării rezultatelor soluționării contestațiilor pentru ultima probă.


